CELEX: 32018D1130(01)
Language: hr
Date: 2018-11-26 00:00:00
Title: Provedbena odluka Komisije оd 26. studenoga 2018. o objavi u Službenom listu Europske unije zahtjeva za odobrenje izmjene koja nije manja specifikacije proizvoda kako je navedena u članku 53. Uredbe (EU) br. 1151/2012 Europskog parlamenta i Vijeća za naziv „Lechazo de Castilla y León” (ZOZP)

30.11.2018   
               
               
                  HR
               
               
                  Službeni list Europske unije
               
               
                  C 432/3
               
            
         PROVEDBENA ODLUKA KOMISIJE
         оd 26. studenoga 2018.
         o objavi u Službenom listu Europske unije zahtjeva za odobrenje izmjene koja nije manja specifikacije proizvoda kako je navedena u članku 53. Uredbe (EU) br. 1151/2012 Europskog parlamenta i Vijeća za naziv „Lechazo de Castilla y León” (ZOZP)
         (2018/C 432/03)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) br. 1151/2012 Europskog parlamenta i Vijeća 21. studenoga 2012. o sustavima kvalitete za poljoprivredne i prehrambene proizvode (1), a posebno njezin članak 50. stavak 2. točku (a) u vezi s njezinim člankom 53. stavkom 2.,
         budući da:
         
                     (1)
                  
                  
                     Španjolska je podnijela zahtjev za odobrenje izmjene koja nije manja specifikacije proizvoda „Lechazo de Castilla y León” (ZOZP) u skladu s člankom 49. stavkom 4. Uredbe (EU) br. 1151/2012.
                  
               
                     (2)
                  
                  
                     U skladu s člankom 50. Uredbe (EU) br. 1151/2012 Komisija je ispitala taj zahtjev i zaključila da ispunjava uvjete utvrđene u toj Uredbi.
                  
               
                     (3)
                  
                  
                     Kako bi se omogućilo podnošenje obavijesti o prigovoru u skladu s člankom 51. Uredbe (EU) br. 1151/2012, zahtjev za odobrenje izmjene koja nije manja specifikacije proizvoda, kako je navedeno u članku 10. stavku 1. prvom podstavku Provedbene uredbe Komisije (EU) br. 668/2014 (2), uključujući izmijenjeni jedinstveni dokument i upućivanje na objavu specifikacije proizvoda za registrirani naziv „Lechazo de Castilla y León” (ZOZP) trebalo bi objaviti u Službenom listu Europske unije,
                  
               ODLUČILA JE:
         
            Jedini članak
            Zahtjev za odobrenje izmjene koja nije manja specifikacije proizvoda, kako je navedeno u članku 10. stavku 1. prvom podstavku Provedbene uredbe (EU) br. 668/2014, uključujući izmijenjeni jedinstveni dokument i upućivanje na objavu specifikacije proizvoda za registrirani naziv „Lechazo de Castilla y León” (ZOZP) trebao bi se objaviti u Službenom listu Europske unije,
            U skladu s člankom 51. Uredbe (EU) br. 1151/2012 objava ove Odluke temelj je za pravo na podnošenje prigovora na izmjenu iz prvog stavka ovog članka u roku od tri mjeseca od datuma objave ove Odluke u Službenom listu Europske unije.
         
         
            Sastavljeno u Bruxellesu 26. studenoga 2018.
            
               
                  Za Komisiju
               
               Phil HOGAN
               
                  Član Komisije
               
            
         
         
            (1)  SL L 343, 14.12.2012., str. 1.
         
         
            (2)  Provedbena uredba Komisije (EU) br. 668/2014 od 13. lipnja 2014. o utvrđivanju pravila za primjenu Uredbe (EU) br. 1151/2012 Europskog parlamenta i Vijeća o sustavima kvalitete za poljoprivredne i prehrambene proizvode (SL L 179, 19.6.2014., str. 36.).
      
      
         
            PRILOG
            ZAHTJEV ZA ODOBRENJE IZMJENE KOJA NIJE MANJA U SPECIFIKACIJI ZA PROIZVOD ZAŠTIĆENE OZNAKE IZVORNOSTI/ZAŠTIĆENE OZNAKE ZEMLJOPISNOG PODRIJETLA
            
               Zahtjev za odobrenje izmjene u skladu s člankom 53. stavkom 2. prvim podstavkom Uredbe (EU) br. 1151/2012
            
            
               „Lechazo de Castilla y León”
            
            
               EU br.: PGI-ES-02188 – 26.9.2016.
            
            
               ZOI ( ) ZOZP ( X )
            
            1.   Skupina koja podnosi zahtjev I legitimni interes
            
            
                        Naziv:
                     
                     
                        Consejo Regulador de la Indicación Geográfica Protegida Lechazo de Castilla y León
                     
                  
                        Adresa:
                     
                     
                        
                                    Ctra. La Aldehuela, br. 23
                                 
                              
                                    49029 Zamora
                                 
                              
                                    Zamora
                                 
                              
                                    ESPAÑA
                                 
                              
                  
                        Tel.
                     
                     
                        +34 980525340/616007356
                     
                  
                        E-pošta:
                     
                     
                        info@lechazodecastillayleon.es
                     
                  Skupina koja podnosi zahtjev zastupa kolektivne interese proizvođača „Lechazo de Castilla y León” i legitimna je zainteresirana strana na koju se odnosi zahtjev za izmjenu specifikacije zaštićene oznake zemljopisnog podrijetla „Lechazo de Castilla y León”, čiju zaštitu jednako tako brani.
            2.   Država članica ili treća zemlja
            
            Španjolska
            3.   Rubrika specifikacije proizvoda na koju se primjenjuje izmjena
            
            
                        —
                     
                     
                        ☐
                     
                     
                        Naziv proizvoda
                     
                  
                        —
                     
                     
                        ☒
                     
                     
                        Opis proizvoda
                     
                  
                        —
                     
                     
                        ☒
                     
                     
                        Zemljopisno područje
                     
                  
                        —
                     
                     
                        ☒
                     
                     
                        Dokaz o podrijetlu
                     
                  
                        —
                     
                     
                        ☒
                     
                     
                        Metoda proizvodnje
                     
                  
                        —
                     
                     
                        ☐
                     
                     
                        Povezanost
                     
                  
                        —
                     
                     
                        ☒
                     
                     
                        Označivanje
                     
                  
                        —
                     
                     
                        ☒
                     
                     
                        Ostalo (nadzorno tijelo).
                     
                  4.   Vrsta izmjene
            
            
                        —
                     
                     
                        ☐
                     
                     
                        Izmjena specifikacije proizvoda registriranog ZOI-ja ili ZOZP-a koja se ne može smatrati manjom izmjenom u skladu s člankom 53. stavkom 2. trećim podstavkom Uredbe (EU) br. 1151/2012
                     
                  
                        —
                     
                     
                        ☒
                     
                     
                        Izmjena specifikacije proizvoda registriranog ZOI-ja ili ZOZP-a za koji nije objavljen jedinstveni dokument (ili istovrijedan dokument), koja se ne može smatrati manjom izmjenom u skladu s člankom 53. stavkom 2. trećim podstavkom Uredbe (EU) br. 1151/2012
                     
                  5.   Izmjene
            
            
               Izmjena br. 1
            
            Opis proizvoda: uklanjanje zahtjeva za kontrolu najveće žive vage mliječne janjadi u trenutku klanja u klaonici.
            Predmetno brisanje mjerenja žive vage pri klanju u klaonici potrebno je jer dovodi do preklapanja s vaganjem trupa, koje predstavlja mjeru koja se već kontrolira i koja je preciznija i objektivnija te s kojom je izravno povezano.
            Zahvaljujući kontroli mase trupa i zadržavanju važnijih zahtjeva za utvrđivanje kvalitete mliječne janjadi, kao što su vrsta ishrane, boja, konformacija i prekrivenost masnim tkivom, odnosno parametri koji su navedeni u specifikaciji ZOZP-a „Lechazo de Castilla y León”, proizvod će i dalje ispunjavati kriterije u pogledu kvalitete utvrđene za janjetinu obuhvaćenu ZOZP-om.
            Nadalje, valja navesti da postupak razvrstavanja i označivanja trupova obuhvaćenih ZOZP-om „Lechazo de Castilla y León” zahtijeva ispitivanje svakog trupa. Ako trup nije unutar raspona mase utvrđenih u specifikaciji, automatski se odbija. Na trupovima čija je masa usklađena sa specifikacijom, provodi se provjera drugih parametara (konformacija, boja mesa, boja vanjske masti, količina masti na bubrezima, postojanje trbušne maramice itd.).
            Tekst koji se briše
            Živa vaga pri klanju: od 9 do 12 kg.
            
               Izmjena br. 2
            
            Opis proizvoda: ukidanje kontrole dobi životinje pri klanju.
            Izraz mliječno janje znači da se mlado ovce i dalje hrani majčinim mlijekom. Prema tome, izravno je povezan s vrstom ishrane, a ne s dobi. Dob je posljedica koja se određuje trenutkom prirodnog odbijanja od mlijeka.
            Tim se brisanjem želi izbjeći udvostručenje kontrola jer je predmetni parametar izravno povezan s ostalim parametrima navedenima u specifikaciji koji su predmet kontrole, kao što su masa trupa, boja i stupanj pokrivenosti masnim tkivom.
            Budući da se pojedinačnom kontrolom trupova jamči poštovanje parametara kvalitete definiranih u specifikaciji, predlaže se brisanje kontrole dobi pri klanju.
            Kriteriji koji se upotrebljavaju za definiranje kvalitete trupa ove vrste mladih životinja koje se hrane samo majčinim mlijekom ponajprije su boja, prekrivenost masnim tkivom i masa.
            Masa trupa blisko je povezana s dobi pri klanju: što je životinja starija, masa je trupa veća.
            Kontrole predviđene specifikacijom dovoljne su kako bi se zajamčilo da se životinja hranila isključivo majčinim mlijekom do trenutka klanja, što je element od ključne važnosti koji pridonosi posebnosti proizvoda. Osim toga, postoje kontrole kojima se želi zajamčiti da se mliječna janjad hrani isključivo majčinim mlijekom:
            
                        —
                     
                     
                        registracija i redovne kontrole poljoprivrednih gospodarstava na kojima se janjad hrani isključivo majčinim mlijekom,
                     
                  
                        —
                     
                     
                        kontrola boje trupa, koja treba biti blijedoružičasta ili bisernobijela (boja koja potječe od mliječne prehrane),
                     
                  
                        —
                     
                     
                        kontrola vanjske masti, trbušne maramice i masti na bubrezima (voštanobijela boja, bubrezi prekriveni na najmanje 50 % površine),
                     
                  
                        —
                     
                     
                        organoleptička analiza gotovog proizvoda.
                     
                  Postupak razvrstavanja i označivanja trupova obuhvaćenih ZOZP-om „Lechazos de Castilla y León” provodi se pojedinačnim pregledom trupova, tijekom kojeg se provjeravaju prethodno navedeni parametri. Prema tome, izbjegavanje klanja životinja prije nego što navrše 35 dana i činjenica da se hrane samo majčinim mlijekom jamče se na temelju kontrole mase trupa, boje i stupnja prekrivenosti mliječne janjadi masnim tkivom. Životinja predstavljena u svrhu razvrstavanja starija od 35 dana koja je ostvarila uobičajen i skladan rast ima masu trupa veću od najveće utvrđene mase trupa i odbija se. Međutim, kad bi ta životinja bila starija od 35 dana i kad masa njezina trupa ne bi premašivala najveću utvrđenu masu trupa (izrazito rijedak slučaj), ovo razvrstavanje odbilo bi se jer životinja ne bi imala skladne proporcije, njezini bubrezi ne bi bili prekriveni masnim tkivom, a njezino bi meso bilo tamnije boje.
            Prema tome, izbjegavanje klanja životinja prije nego što navrše 35 dana i činjenica da se hrane samo majčinim mlijekom jamče se na temelju kontrole mase trupa, boje i stupnja prekrivenosti mliječne janjadi masnim tkivom. Ova izmjena nema učinak na način proizvodnje i ne utječe na kvalitetu gotova proizvoda.
            Tekst koji se briše
            Dob u trenutku klanja: do 35 dana.
            
               Izmjena br. 3
            
            Opis proizvoda:
            tekst ovog odlomka izmijenjen je kako bi se spriječilo stvaranje zabune između mase trupa i načina predstavlja proizvoda, a podaci o podrijetlu i lokalni izraz „lechazo” (mliječno janje) prošireni su. Mogućnost ponude proizvoda u obliku polovice trupa i osnovnih dijelova jednako je tako dodana među oblike u kojima se proizvod može ponuditi zbog promjene prehrambenih navika potrošača uslijed sociodemografskih promjena koje je stanovništvo doživjelo, a koje su dovele do preobrazbe modela potrošnje. Jedan od izmijenjenih modela jest potražnja za prehrambenim proizvodima u oblicima manjih dimenzija zbog smanjenja veličine obitelji, pri čemu kvaliteta tih proizvoda nije smanjena.
            Trenutačni tekst specifikacije:
            Izraz „lechazo” podrazumijeva muško ili žensko mladunče ovce koje i dalje siše. Taj se izraz upotrebljava u području oko doline Duero.
            Ovce prikladne za proizvodnju mesa „Lechazos de Castilla y León” pripadaju sljedećim pasminama:
            
                        —
                     
                     
                        Churra,
                     
                  
                        —
                     
                     
                        Castellana,
                     
                  
                        —
                     
                     
                        Ojalada,
                     
                  i dopušteno je križanje samo između tih pasmina.
            Mliječno janje „Lechazos de Castilla y León” ispunjava sljedeće uvjete:
            
                        —
                     
                     
                        muško ili žensko janje,
                     
                  
                        —
                     
                     
                        živa vaga pri klanju: od 9 do 12 kg,
                     
                  
                        —
                     
                     
                        dob u trenutku klanja: do 35 dana.
                     
                  Zaštićena oznaka zemljopisnog podrijetla „Lechazos de Castilla y León” obuhvaća trupove kategorija „extra” i „primera” predviđene važećom normom u području kvalitete koji imaju sljedeće značajke:
            
                        —
                     
                     
                        masa trupa: dva moguća oblika pakiranja:
                        
                                    (a)
                                 
                                 
                                    uklonjene glave, utrobe i trbušne maramice: od 4,5 do 7 kg;
                                 
                              
                                    (b)
                                 
                                 
                                    s glavom, utrobom i trbušnom maramicom: od 5,5 do 8 kg,
                                 
                              
                  
                        —
                     
                     
                        značajke masti: vanjski sloj masti voštanobijele boje. Trup je obložen trbušnom maramicom. Bubrezi su pokriveni slojem masti barem na polovini svoje površine,
                     
                  
                        —
                     
                     
                        konformacija: pravocrtni profil sa subkonveksnom tendencijom.
                     
                  Skladne proporcije.
            Blago zaobljeni obrisi.
            
                        —
                     
                     
                        Boja mesa: bisernobijela ili blijedoružičasta.
                     
                  
                        —
                     
                     
                        značajke mesa: izrazito mekano meso slabo prožeto međumišićnom masnoćom, velike sočnosti i vrlo blage teksture.
                     
                  Janjad se hrani isključivo majčinim mlijekom.
            Valja izmijeniti kako slijedi:
            Proizvod se dobiva od muškog ili ženskog mladunčeta ovce koje je okoćeno i uzgojeno na području autonomne zajednice Kastilja i León, koje pripada pasminama Churra, Castellana, Ojalada ili je dobiveno križanjem tih pasmina i koje se hrani isključivo majčinim mlijekom.
            Izraz „lechazo” (mliječno janje) jest lokalni izraz dobiven od riječi „leche” (mlijeko), koja označava muško ili žensko mlado ovce koje još siše.
            Oznaka zemljopisnog podrijetla „Lechazos de Castilla y León” obuhvaća trupove sa sljedećim značajkama:
            
                        —
                     
                     
                        masa trupa: između 4,5 i 7 kg. Ako trup ima glavu i utrobu, ta se masa povećava za 1 kg,
                     
                  
                        —
                     
                     
                        klasifikacija trupa: kategorija A vrhunske kvalitete, u skladu s važećim europskim propisima u pogledu razvrstavanja trupova ovaca,
                     
                  
                        —
                     
                     
                        oblici predstavljanja: trup s glavom i utrobom, trup bez glave i utrobe, polovina trupa i osnovni dijelovi,
                     
                  
                        —
                     
                     
                        konformacija: pravocrtni profil sa subkonveksnom tendencijom, skladne proporcije i blago zaobljeni obrisi,
                     
                  
                        —
                     
                     
                        značajke masti: vanjski sloj masti voštanobijele boje. Trup je obložen trbušnom maramicom. Bubrezi su pokriveni slojem masti na barem polovici svoje površine,
                     
                  
                        —
                     
                     
                        boja mesa: bisernobijela ili blijedoružičasta,
                     
                  
                        —
                     
                     
                        značajke mesa: izrazito mekano meso slabo prožeto međumišićnom masnoćom, velike sočnosti i vrlo blage teksture.
                     
                  
               Izmjena br. 4
            
            Zemljopisno područje:
            zemljopisno područje proizvodnje, koje je prethodno svedeno na određene općine u kojima dominira uzgoj žitarica, prošireno je kako bi obuhvaćalo čitavu autonomnu zajednicu Kastilja i León. To se proširenje temelji na podacima o površini na kojoj se uzgajaju žitarice navedenima u izjavi PAC od posljednjih godina, koji odgovaraju svim općinama u toj zajednici, o povijesnom postojanju poljoprivrednih gospodarstava na kojima se uzgajaju ovce autohtonih pasmina churra, castellana i ojalada u čitavoj zajednici Kastilja i León. Analiza tih podataka pokazuje da je 94,57 % općina zajednice Kastilja i León obuhvaćeno zonama u kojima se uzgajaju žitarice, odnosno, u pogledu povezanosti utvrđene u specifikaciji, koja počiva na vezi autohtonih ovaca i regije uzgoja žitarica i spaja gotovi proizvod sa zemljopisom regije, razumno je proširiti područje proizvodnje na čitavu zajednicu Kastilja i León s obzirom na to da je broj općina koje se mogu isključiti zanemariv.
            Prema tome, proizvodnja je odobrena na rubu regije, gdje se među ostalim mogu pronaći bogati prirodni pašnjaci koji imaju važnu ulogu u ishrani stoke.
            Zemljopisno područje predloženo za ZOZP „Lechazo de Castilla y León” podrazumijeva povećanje od 36 443 km2 u odnosu na 57 784 km2, što je navedeno u trenutačno registriranoj inačici specifikacije.
            Trenutačni tekst specifikacije,
            Područje proizvodnje: općine zajednice Kastilja i León koje se podudaraju s prirodnom distribucijom pasmina Churras, Castellana i Ojalada (u specifikaciji je naveden popis općina obuhvaćenih zemljopisnim područjem, koji nije potrebno navesti u ovom dokumentu).
            Zona klanja i rezanja: zajednica Kastilja i León.
            Valja izmijeniti kako slijedi:
            zemljopisno područje proizvodnje, klanja i rezanja zaštićene mliječne janjadi obuhvaća čitavu autonomnu zajednicu Kastilja i León.
            
               Izmjena br. 5
            
            Dokaz o podrijetlu:
            odlomak je potpuno izmijenjen, ponajprije u svrhu poboljšanja njegove razumljivosti i kako bi bio prilagođen važećim propisima.
            Unesena su pojašnjenja u pogledu čistoće pasmine životinja na poljoprivrednim gospodarstvima i u pogledu ishrane mliječne janjadi isključivo s pomoću majčina mlijeka, a kako bi se zajamčili određeni elementi od ključne važnosti koji proizvodu donose njegovu specifičnost.
            Izmijenjena je identifikacija životinja na gospodarstvu: specifikacijom je trenutačno predviđeno da se životinje identificiraju s pomoću ušne markice koja se postavlja na lijevo uho i na kojoj su navedena dva tiskana slova (identifikacijska oznaka gospodarstva), nakon čega slijede redni broj i datum rođenja životinje. Ta identifikacija nije predviđena važećom specifikacijom i podrazumijeva da životinja mora nositi dvije ušne markice.
            Izmijenjena je identifikacija janjadi: može se provesti prije izlaska s poljoprivrednog gospodarstva, a više ne pri rođenju, kako je navedeno u važećoj specifikaciji, u skladu s važećim zakonodavstvom (članak 4. točka 6. Real Decreto 685/2013, de 16 de septiembre, por el que se establece un sistema de identificación y registro de los animales de las especies ovina y caprina).
            Novim tekstom obuhvaćena su dva nova elementa u pogledu kontrole prijevoza životinja, koji su važni za njihovu dobrobit, i značajki mesa.
            Alineja u kojoj se navodi djelovanje odbora za kvalifikaciju trupova izbrisana je jer više nije bila dosljedna s postupkom certifikacije.
            Sadržaj fizičkih medija koji prate proizvod tijekom prijevoza više se ne spominje jer su ti fizički mediji detaljno navedeni u odlomku o označivanju i utvrđeno je da se ta identifikacija treba provesti u klaonici.
            Dodane su odredbe članka 4. stavka 2. Provedbene uredbe Komisije (EU) br. 668/2014.
            Nadalje, dodani su kontrola proizvodnje, prijevoza i klanja mliječne janjadi te rezanja i kvalifikacije trupova.
            U ovaj odlomak dodana je i kontrola gotovog proizvoda s pomoću organoleptičke analize koja se provodi u laboratoriju koji ima iskustvo, opremu, infrastrukturu i osoblje potrebno za provedbu tih zadataka.
            Upućivanja na regulatorno vijeće izbrisana su kako ne bi pridonijela ograničenju slobode kretanja robe i usluga.
            Trenutačni tekst specifikacije:
            kontrole i certifikacija
            Mliječna janjad prikladna za proizvodnju mesa zaštićenog ZOZP-om dolazi s registriranih gospodarstava.
            Zaštićena mliječna janjad mora biti rođena i uzgojena na gospodarstvima za uzgoj ovaca unutar zemljopisnog područja navedenoga u točki C.
            Pri rođenju označuju se s pomoću ušne markice koja se postavlja na lijevo uho i na kojoj su navedena dva tiskana slova (identifikacijska oznaka gospodarstva), nakon čega slijede redni broj i datum rođenja navedeni u potvrdi o rođenju.
            Klanje i rezanje provode se u klaonicama i sobama za rezanje i pakiranje upisanima u registar poljoprivrednih gospodarstava regulatornog vijeća.
            Regulatorno vijeće putem odbora za kvalifikaciju trupova označava trupove koji mogu biti obuhvaćeni zaštićenom oznakom zemljopisnog podrijetla na temelju točke (B). Trupovima se prilaže fizički medij „Lechazo de Castilla y León” koji omogućuje identifikaciju zaštićenog proizvoda.
            Svi trupovi koji nose ZOZP isporučeni za prodaju moraju imati taj fizički medij, koji uvijek mora nositi logotip regulatornog vijeća, datum klanja i identifikacijski broj, bez čega se ne mogu stavljati na tržište.
            Neovisno o vrsti ambalaže u kojoj se dijelovi isporučuju za prodaju, moraju nositi numerirane jamstvene pečate koje je isporučilo regulatorno vijeće, postavljene u okviru gospodarstva u skladu s pravilima koje je utvrdilo regulatorno vijeće, i to uvijek na način da se ne mogu ponovno iskoristiti.
            Informacije navedene na fizičkim medijima, etiketama i elementima kontrole regulatornog vijeća uvijek moraju biti dosljedne.
            Trupove zaštićene ZOZP-om smiju isporučivati samo subjekti registrirani pri regulatornom vijeću tako da njihova kvaliteta nije izmijenjena i ne ugrožava ugled ZOZP-a.
            Valja izmijeniti kako slijedi:
            Mliječnu janjad obuhvaćenu ZOZP-om smiju proizvoditi isključivo poljoprivredna gospodarstva za uzgoj ovaca upisana u relevantne službene registre koja mogu zajamčiti čistoću svojih pasmina.
            Gospodarstva se moraju nalaziti unutar određenog zemljopisnog područja, a mliječna janjad mora biti rođena i odrasti na tim gospodarstvima i mora se hraniti isključivo majčinim mlijekom.
            Janjad se identificira prije napuštanja gospodarstva u skladu s važećim zakonodavstvom, a identifikacija mora sadržavati i logotip ZOZP-a.
            Prijevoz janjadi prema klaonicama obavlja se s pomoću uredno ovlaštenih vozila, a životinje moraju putovati sa svojom popratnom dokumentacijom.
            Klanje, rezanje, rasijecanje, pakiranje i distribucija zaštićenog mesa provode se isključivo u postrojenjima gospodarskih subjekata upisanih u registre nadzornog tijela.
            Proizvod isporučen za prodaju u svakom se trenutku može identificirati, a informacije navedene na fizičkim medijima, etiketama i ostalim elementima kontrole moraju biti dosljedne. Identifikacija se provodi u klaonici.
            Meso zaštićeno ZOZP-om smiju isporučivati samo upisani gospodarski subjekti tako da njegova kvaliteta nije izmijenjena i ne ugrožava ugled ZOZP-a.
            Svi gospodarski subjekti moraju biti u mogućnosti:
            
                        (a)
                     
                     
                        utvrditi dobavljača, količinu i podrijetlo svih serija zaprimljene mliječne janjadi,
                     
                  
                        (b)
                     
                     
                        navesti primatelja, količinu i odredište označenih trupova i
                     
                  
                        (c)
                     
                     
                        utvrditi poveznicu između svake serije žive janjadi predviđene točkom (a) i svake serije označenih trupova predviđenih točkom (b).
                     
                  Proizvodnja, prijevoz, klanje i rezanje mliječne janjadi te razvrstavanje trupova, podliježu nadzoru.
            Nadzor nad organoleptičkim značajkama mesa provodi se s pomoću analiza koje se provode u laboratoriju koji ima iskustvo, opremu, infrastrukturu i osoblje potrebno za provedbu tih zadataka.
            
               Izmjena br. 6
            
            Način proizvodnje:
            ovaj je odlomak predmet dubinske izmjene: izbrisani su dijelovi već spomenuti u drugim odlomcima ili dijelovi koji odgovaraju odredbama ili zabranama predviđenima važećim zakonodavstvom.
            Navod o prijevozu životinja do klaonice tijekom jutra izbrisan je jer klaonice odsad stalno rade.
            Navod o klanju životinja najviše 10 sati nakon njihova ulaska u klaonicu izbrisan je i zamijenjen upućivanjem na rokove predviđene važećim zakonodavstvom.
            Konačno, odlomak odsad ukazuje na to na kojim je temperaturama potrebno čuvati meso, u skladu s ograničenjima utvrđenima važećim zakonodavstvom za tu vrstu proizvoda, i njime je predviđeno da do stavljanja označenih trupova na tržište može doći više od osam dana nakon klanja ako su zapakirani u uvjetima koji omogućuju produljenje njihova vijeka trajanja.
            Zahtjevi koji se odnose na odobrenje koje izdaje ili na nadzor koji provodi regulatorno vijeće jednako su tako ukinuti kako se ne bi ograničile sloboda kretanja robe i sloboda pružanja usluga.
            Trenutačni tekst specifikacije:
            Trupovi zaštićeni ZOZP-om potječu od mliječne janjadi pasmina navedenih u točki (B) i životinja dobivenih križanjem tih pasmina koje se hrane isključivo majčinim mlijekom.
            Regulatorno vijeće može utvrditi obvezne norme u pogledu praksi uzgoja i rukovanja stokom i kvalitete hrane koja se upotrebljava za ishranu majki.
            Ovce ni u kojim slučajevima ne smiju primati faktore rasta ili druge slične proizvode.
            Područje klanja i rezanja trupova odgovara autonomnoj zajednici Kastilja i León.
            Prijevoz životinja prema klaonici provodi se u uredno ovlaštenim vozilima, pri čemu se mora zajamčiti da životinje nisu ozlijeđene i nemaju gen koji može utjecati na njihovo stanje i fizičku cjelovitost.
            Valja izbjegavati hvatanje životinja za kožu, udaranje životinja ili njihovo nagomilavanje tijekom prijevoza. Prijevoz se mora obavljati tijekom jutra, po mogućnosti rano, i potrebno je izbjegavati dugačke vožnje.
            Ako se ovce za koje je predviđena zaštita ZOZP-om nalaze u zoni prikupljanja istodobno kao i ovce koje neće biti obuhvaćene zaštitom, moraju se prevoziti u odvojenim kavezima u vozilu parkiranima u odvojenim zonama tijekom razdoblja odmora.
            Razdoblje odmora mora biti što je kraće moguće i u svakom slučaju mora biti utvrđeno u skladu s tehničkim uslugama regulatornog odbora.
            Sve životinje koje će biti obuhvaćene ZOZP-om kolju se na dan na koji ulaze u klaonicu te u roku od narednih 10 sati.
            Kolju se odvojeno od ostalih životinja.
            Klanje i/ili rukovanje životinjama čiji trupovi mogu biti zaštićeni ZOZP-om mora se provoditi u gospodarskim objektima upisanima u tu svrhu u odgovarajuće registre ovlaštenima u skladu s važećim odredbama za nacionalno tržište i tržište EU-a.
            Uklanjanje glave u svakom se slučaju provodi u razini atlanto-okcipitalnog zgloba.
            Znojenje trupova provodi se u hladnim komorama na temperaturi od 4 °C do dana nakon klanja. Nakon toga trupovi se moraju čuvati u rashladnim komorama na temperaturi od 1 °C tijekom najviše pet dana.
            Razdoblje stavljanja na tržište ne smije premašivati osam dana počevši od klanja.
            Valja izmijeniti kako slijedi:
            Mliječna janjad mora biti rođena i uzgojena na registriranim gospodarstvima za uzgoj ovaca i ne smiju napustiti gospodarstva prije stavljanja na tržište.
            Mliječna janjad hrani se isključivo majčinim mlijekom.
            Trajanje prijevoza janjadi prema klaonici u skladu je s važećim zakonodavstvom ili normom koja ga zamjenjuje.
            Ako se ovce za koje je predviđena zaštita ZOZP-om nalaze u zoni prikupljanja istodobno kao i ovce koje neće biti obuhvaćene zaštitom, moraju se prevoziti tako da se dvije skupine životinja ne miješaju.
            Sve životinje zaštićene ZOZP-om kolju se u razdoblju utvrđenom važećim zakonodavstvom te odvojeno od ostalih životinja.
            Klanje, rezanje i/ili rasijecanje životinja provodi se u objektima koji su uredno upisani u tu svrhu u odgovarajućim registrima.
            Ako je to primjenjivo, uklanjanje glave u svakom se slučaju provodi u razini atlanto-okcipitalnog zgloba.
            Nakon klanja trupovi se rashlađuju unutar klaonice na temperaturi između 1 i 7 °C do njihova stavljanja na tržište.
            Rok za stavljanje na tržište mesa, u skladu s ovom specifikacijom, iznosi najviše osam dana nakon klanja. Ako se meso stavlja na tržište u ambalaži ili konzervirano u uvjetima koji omogućuju produljenje njegova roka trajanja, razdoblje stavljanja na tržište može biti dulje pod uvjetom da nisu izmijenjene značajke opisane u odlomku „Opis proizvoda”.
            
               Izmjena br. 7
            
            Označivanje:
            u ovom je odlomku opisan najmanji sadržaj koji mora biti naveden na etiketama, čemu je dodan novi logotip ZOZP-a „Lechazo de Castilla y León” od 2011. te su izbrisana upućivanja na ovlaštenje ili kontrole koje provodi regulatorni odbor kako se ne bi pridonijelo ograničenju slobode kretanja robe i slobode pružanja usluga.
            Trenutačni tekst specifikacije:
            Svi trupovi obuhvaćeni ZOZP-om „Lechazo de Castilla y León” isporučeni za prodaju moraju imati taj fizički medij, koji uvijek mora nositi logotip regulatornog vijeća, datum klanja i identifikacijski broj, bez čega se ne mogu stavljati na tržište kao takvi.
            Neovisno o vrsti ambalaže u kojoj se dijelovi isporučuju za prodaju, moraju biti snabdjeveni fizičkim medijem za jamstvo s brojčanom oznakom, koji izdaje regulatorni odbor i koji je postavljen na način da se ne može ponovno iskoristiti.
            Regulatorni odbor mora prethodno odobriti etikete s kojima se janjetina „Lechazo de Castilla y León” stavlja na tržište.
            Valja izmijeniti kako slijedi:
            Svi trupovi i/ili ambalaža koji se isporučuju za prodaju u okviru ZOZP-a „Lechazo de Castilla y León” obvezno moraju biti snabdjeveni fizičkim medijem za jamstvo koji nosi najmanje logotip oznake izvornosti, datum klanja i identifikacijski broj i koji je postavljen na način da se ne može ponovno iskoristiti.
            Logotip naziva izgleda kako slijedi:
            
               Izmjena br. 8
            
            nadzorno tijelo:
            nadzorno tijelo odsad je Instituto Tecnológico Agrario de Castilla y León (Poljoprivredno-tehnološki zavod zajednice Kastilja i León), koji je nadležno tijelo.
            Trenutačni tekst specifikacije:
            sastav:
            regulatorni odbor, profesionalno tijelo koje se sastoji od predstavnika proizvodnog sektora, provodi kontrolu zaštićene oznake zemljopisnog podrijetla „Lechazo de Castilla y León”.
            Sastavljen je:
            
                        —
                     
                     
                        od predsjednika,
                     
                  
                        —
                     
                     
                        od potpredsjednika,
                     
                  
                        —
                     
                     
                        od pet članova koji predstavljaju sektor uzgoja,
                     
                  
                        —
                     
                     
                        od pet članova koji predstavljaju industrijski sektor, i
                     
                  
                        —
                     
                     
                        od tehničkog člana koji predstavlja administraciju.
                     
                  Mandat članova produljuje se svake četiri godine provođenjem demokratskih izbora.
            Područje nadležnosti:
            
                        (a)
                     
                     
                        za teritorijalna pitanja: zone proizvodnje i pripreme,
                     
                  
                        (b)
                     
                     
                        u vezi s proizvođačima: proizvodi obuhvaćeni ZOZP-om u svim fazama proizvodnje, pripreme, prijevoza i stavljanja na tržište,
                     
                  
                        (c)
                     
                     
                        u vezi s osobama: opisane upisane u različite registre.
                     
                  Funkcije/uloge:
            
                        —
                     
                     
                        izrada i kontrola različitih registara,
                     
                  
                        —
                     
                     
                        usmjeravanje, nadzor i kontrola proizvodnje, pakiranja i kvalitete zaštićenog mesa. Aktivnosti kontrole i nadzora jamče inspektori koje je ovlastila odgovarajuća administracija, a koji djeluju nepristrano u pogledu proizvođača i prerađivača,
                     
                  
                        —
                     
                     
                        kvalifikacija proizvoda,
                     
                  
                        —
                     
                     
                        promicanje i obrana zaštićene oznake zemljopisnog podrijetla,
                     
                  
                        —
                     
                     
                        djelovanje u okviru potpune odgovornosti i pravnog kapaciteta u svrhu ugovaranja obveza i predavanja radi suđenja, pokretanjem djelovanja koja su obuhvaćena zadaćom zastupanja i obrane općih interesa određene oznake izvornosti.
                     
                  Valja izmijeniti kako slijedi:
            
                        Instituto Tecnológico Agrario de Castilla y León
                     
                  
                        Ctra. de Burgos Km 119. Finca Zamadueñas
                     
                  
                        47071 Valladolid
                     
                  
                        Valladolid
                     
                  
                        ESPAÑA
                     
                  
                        Tel. +34 983412034
                     
                  
                        Faks +34 983412040
                     
                  
                        Adresa e-pošte: controloficial@itacyl.es
                     
                  
               Instituto Tecnológico Agrario de Castilla y León, posredovanjem poduprave za kvalitetu i promicanje hrane, jest nadležno tijelo koje vrši funkcije provjere poštovanja specifikacije, kao i primjene sustava sankcija predviđenog Zakonom 1/2014 od 19. ožujka, Agraria de Castilla y León.
            JEDINSTVENI DOKUMENT
            
               „Lechazo de Castilla y León”
            
            
               EU br.: PGI-ES-02188 – 26.9.2016.
            
            
               ZOI ( ) ZOZP ( X )
            
            1.   Naziv
            
            „Lechazo de Castilla y León”
            2.   Država članica ili treća zemlja
            
            Španjolska
            3.   Opis poljoprivrednog ili prehrambenog proizvoda
            
            3.1.   Vrsta proizvoda
            
            Razred 1.1. Svježe meso (i nusproizvodi klanja)
            3.2.   Opis proizvoda na koji se odnosi naziv iz točke 1.
            
            Proizvod se dobiva od muškog ili ženskog mladunčeta ovce koje je okoćeno i uzgojeno na području autonomne zajednice Kastilja i León, koje pripada pasminama Churra, Castellana, Ojalada ili je dobiveno križanjem tih pasmina i koje se hrani isključivo majčinim mlijekom.
            Oznaka zemljopisnog podrijetla „Lechazos de Castilla y León” obuhvaća trupove sa sljedećim značajkama:
            
                        —
                     
                     
                        masa trupa: između 4,5 i 7 kg. Ako trup ima glavu i utrobu, ta se masa povećava za 1 kg,
                     
                  
                        —
                     
                     
                        klasifikacija trupa: kategorija A vrhunske kvalitete, u skladu s važećim europskim propisima u pogledu razvrstavanja trupova ovaca,
                     
                  
                        —
                     
                     
                        oblici predstavljanja: trup s glavom i utrobom, trup bez glave i utrobe, polovina trupa i osnovni dijelovi,
                     
                  
                        —
                     
                     
                        konformacija: pravocrtni profil sa subkonveksnom tendencijom, skladne proporcije i blago zaobljeni obrisi,
                     
                  
                        —
                     
                     
                        značajke masti: vanjski sloj masti voštanobijele boje. Trup je obložen trbušnom maramicom. Bubrezi su pokriveni slojem masti barem na polovini svoje površine,
                     
                  
                        —
                     
                     
                        boja mesa: bisernobijela ili blijedoružičasta,
                     
                  
                        —
                     
                     
                        značajke mesa: izrazito mekano meso slabo prožeto međumišićnom masnoćom, velike sočnosti i vrlo blage teksture.
                     
                  3.3.   Hrana za životinje (samo za proizvode životinjskog podrijetla) i sirovine (samo za prerađene proizvode)
            
            Ishrana majki provodi se putem ispaše kako bi se iskoristili strništa i prirodni pašnjaci određenog područja, tijekom ljeta, između berbe žitarica i oranja tla na početku jeseni.
            Od ranog proljeća i rane zime za ishranu ovaca upotrebljavaju se pašnjaci na kojima rastu biljke svojstvene za autonomnu zajednicu Kastilja i León.
            Tijekom zimskog neaktivnog zahvata i tijekom razdoblja kada su potrebe najveće (teljenje i laktacija) te tijekom razdoblja nestašice hrane zbog nepovoljnih klimatskih uvjeta, osnovni obrok može se nadopuniti unosom žitarica, mahunarki i stočne hrane, u skladu s važećim zakonodavstvom Unije.
            Životinje namijenjene zaštiti ZOZP-om ostaju s majkom i hrane se isključivo njihovim mlijekom do njihova klanja.
            3.4.   Posebni proizvodni postupci koji se moraju provesti na određenom zemljopisnom području
            
            Životinje se moraju okotiti i uzgojiti, zaklati i izrezati unutar određenog zemljopisnog područja.
            3.5.   Posebna pravila za rezanje, ribanje, pakiranje itd. proizvoda na koji se odnosi registrirani naziv
            
            —
            3.6.   Posebna pravila za označivanje proizvoda na koji se odnosi registrirani naziv
            
            Svi trupovi i/ili ambalaža koji se isporučuju za prodaju u okviru ZOZP-a „Lechazo de Castilla y León” obvezno moraju biti snabdjeveni fizičkim medijem za jamstvo koji nosi barem logotip oznake izvornosti, datum klanja i identifikacijski broj i koji je postavljen na način da se ne može ponovno iskoristiti.
            Logotip naziva izgleda kako slijedi:
            4.   Sažeta definicija zemljopisnog područja
            
            Određeno zemljopisno područje obuhvaća čitavo područje autonomne zajednice Kastilja i León.
            5.   Povezanost sa zemljopisnim područjem
            
            Povezanost između zemljopisnog područja i proizvoda „Lechazo de Castilla y León” temelji se na ugledu naziva i tradicionalnoj metodi proizvodnje, prema kojoj se životinja hrani isključivo majčinim mlijekom i koja, zajedno s upotrebom pasmina Churra, Castellana i Ojalada, mesu daje njegove specifične značajke.
            Područje proizvodnje ovaca koje pripadaju trima autohtonim pasminama churra, castellana i ojalada i koje je namijenjeno za proizvodnju trupova zaštićenih ZOZP-om obuhvaća čitavo područje zajednice Kastilja i León. Ta je regija obilježena oštrim i dugim zimama, tijekom kojih je magla gusta i učestala, a mrazovi su rani i kasni te kratkim i neredovitim ljetima, tijekom kojih su povezana hladna te vruća i sušna razdoblja. Oborine su slabe u većini ravnica, a razlike između razmjerne ujednačenosti ravnina i naglašenih klimatskih razlika planinskih zona znatne su.
            Kastilja i León španjolska je regija u kojoj poljoprivreda ponajprije počiva na uzgoju žitarica i u kojoj ne postoje znatne mogućnosti za promjenu njezina proizvodnog usmjerenja zbog infrastrukturnih ograničenja. Na čitavoj površini određenog područja 66,5 % površine čine ravnice koje se nalaze u središtu zajednice, na visini, i u osnovi su posvećene uzgoju žitarica. Rubna zona, koja se nalazi na većoj visini i u kojoj je količina padalina veća, jednako tako sadržava velike površine pokrivene žitaricama (strništa) i bogate prirodne pašnjake. Oni se sastoje od biljaka koje rastu spontano na neobrađenim zemljištima i zemljištima na ugaru i od prehrambenih resursa koje nudi razno grmlje kao što su vrijesak ili vrijes, bušini (Cistus ladeniferus i laurifolius), koji su dominantne vrste u makiji u većini regije, kao i usnače i mahunarke (žutilovka, bušin, štipavac), timijan i druge karakteristične biljke, kao što je zečji trn (Ononis tridentata). Na golemim potplaninskim pašnjacima primjećuje se dominantna prisutnost tvrdače (Nardus stricta) i vlasulje (Festuca).
            Razvoj poljoprivrednog sektora uvjetovan je reljefom, klimom i ograničenjima koja su nametnuta mogućnostima koje se pružaju u smislu proizvodnje. Temperaturne varijable ograničile su izbor usjeva na one s niskim toplinskim zahtjevima (žitarice, kukuruz, suncokret, lucerna itd.), a manjak voda do kojeg tijekom ljeta dolazi zbog manje količine padalina doveo je do ovisnosti o navodnjavanju. Prema tome, uzgoj žitarica u brojnim područjima predstavljao je jedinu proizvodnu opciju za poljoprivrednike s obzirom na okolišne uvjete, a uzgoj ovaca najbolji je oblik iskorištavanja neprekidnih navodnjavanih strništa i pašnjaka, pri čemu su pasmine churra, castellana i ojaladas najbolje prilagođene tim uvjetima zahvaljujući svojoj otpornosti.
            Nedostatak obilnih i dobro raspodijeljenih pašnjaka tijekom čitave godine koji služe za ishranu i redovitu proizvodnju dobro hranjene janjadi doveo je do toga da su stada usmjerena na proizvodnju mlijeka, pri čemu se janjad kolje u vrlo mladoj dobi.
            Prikazi na stijenama pronađeni u općini Las Batuecas u pokrajini Salamanci koji potječu iz razdoblja keltske invazije najstariji su dokazi postojanja i uzgoja ovaca u današnjoj regiji Kastilja i León. Međutim, sva su poljoprivredna gospodarstva doživjela procvat zahvaljujući Honrado Concejo de la Mesta de Pastores (udruga transhumantnih uzgajivača), koju je Alfons X. Mudri priznao kao „skupinu uzgajivača koji su planirali raspodjelu pašnjaka, raspored korištenja prirodnih resursa itd.”.
            Fizička svojstva tog područja te prirodni i ljudski čimbenici zajednice Kastilja i León oblikovali su tradicionalni sustav proizvodnje putem ekstenzivne i poluintenzivne stočne proizvodnje, koja je obilježena upotrebom pašnjaka i prirodnih resursa, uzgojem ovaca u kojoj se životinje u svrhu reprodukcije uzgajaju u skladu s mješovitim sustavom držanja u staji i ispaše te isključivom ishranom janjadi majčinim mlijekom. Domaće pasmine churras, castellana i ojalada te njihova križanja najprilagođeniji su predmetnom sustavu proizvodnje i daju proizvod izvrsne kvalitete, koji je zbog činjenice da se janjad hrani isključivo majčinim mlijekom obilježen vrlo bijelim i mekanim mesom koje sadrži malo međumišićne masnoće.
            Sustav proizvodnje i rano klanje utvrđeni su s obzirom na lokalna okolišna ograničenja, obilježja upotrijebljenih pasmina, koje su male građe, i dobro utemeljene poljoprivredne tradicije u regiji. Dob i masa mliječne janjadi u trenutku klanja utječu na stupanj prekrivenosti masnoćom i konzistenciju masti te na boju, okus i aromu mesa.
            Klanje u ranoj dobi i ishrana majčinim mlijekom daju mesu mliječne janjadi obuhvaćene ZOZP-om „Lechazo de Castilla y León” karakterističnu bisernobijelu ili blijedoružičastu boju. Velika mekoća i sočnost karakteristične za meso postižu se zahvaljujući maloj masi janjadi u trenutku klanja i ishrani majčinim mlijekom, dva su čimbenika zbog kojih je kolagen takvog mesa manje stabilan tijekom kuhanja zbog čega je meso mekše.
            Nadalje, trupovi mliječne janjadi imaju visok udio kosti u odnosu na mišić jer su životinje vrlo mlade i nije dovršen razvoj mišića, što ujedno objašnjava činjenicu da je meso slabo prožeto međumišićnom masnoćom.
            Iako se kolje u ranoj dobi, mliječna janjad obuhvaćena ZOZP-om „Lechazo de Castilla y León” ima razmjerno veliku unutarnju i vanjsku pokrivenost masnim tkivom. To je zbog toga što unosom mlijeka ad limitum nastaje višak energije koja se, u kombinaciji sa slabim rastom tih pasmina, nakuplja kao mast. Prisutnost masti na najmanje polovici površine bubrega janjadi dokazuje da su se životinje hranile isključivo majčinim mlijekom. Ta vanjska masnoća, voštanobijele boje, daje mesu njegov specifičan miris.
            Mliječna janjad „Lechazo de Castilla y León” ispunjava znatnu potražnju potrošača za ultralaganim trupovima s niskim stupnjem prekrivenosti masnim tkivom i mesom blijede boje, što omogućuje da se meso prodaje po visokim cijenama.
            Janjetina pečena na tradicionalan način stoljećima je bila jelo po izboru u gastronomiji regije Kastilja i León. Uživanje u tom jelu stoljećima je bio najbolji način za proslavu različitih događaja s prijateljima ili obitelji.
            Meso mliječne janjadi navodi se i u kuharicama [Secretos de los Chefs: técnicas y trucos de 50 estrellas Michelín (tajne kuhara: trikovi i tehnike s 50 zvjezdica Michelin), koju je izdao Bon Vivant, 2008., uz predgovor Ferrana Adriáa) i gastronomskim časopisima (De Origen, Carnicas 2000, Eurocarne, Siburitas, Argi, la guía de Turismo gastronomito de España 2009 de Anaya itd.) i u Gastronomskom priručniku za pečenu janjetinu koji je objavila udruga za pečenje mliječne janjetine iz regije Kastilja i León.
            Osim toga, postoje upućivanja na njegovu kvalitetu u studijama, poput one koja se provodi na Veterinarskom fakultetu Sveučilišta u Zaragozi pod nazivom „Identifikacija i primjerenost kvalitete i sastava mesa različitih vrsta europskih ovaca. Prilagodba preferencijama potrošača”, što pokazuje da potrošači najradije biraju meso mliječne janjadi.
            
               Upućivanje na objavu specifikacije
            
            (članak 6. stavak 1. drugi podstavak ove Uredbe)
            http://www.itacyl.es/opencms_wf/opencms/system/modules/es.jcyl.ita.extranet/elements/galleries/galeria_downloads/registros/2017_05_10_Pliego_Lechazo_I_G_P.pdf